Giulio Segre

Poeta an lenga piemontèisa, Giulio Segre a l'ha fàit part dij Brandé dla prima generassion.

A l'era nassù a Turin ai 13 d'aost dël 1881, fieul ëd Napoleon e ëd Clotilde Jarach.
A l'ha studià al liceo Gioberti, con Onorato Castellino.
Peui a l'ha fàit ël médich; a l'é stàit assistent d'Ottorino Uffreduzzi e a l'ha mostrà a la clìnica ëd Patologìa sirògica a Turin.
A l'ha publicà 'd test sientìfich e d'anformassion.

Ant la comunità ebrea ëd Turin, Segre a l'avìa ël ròl ëd mohel, col ch'a pràtica le sirconsision.
Pr'ëscapé a le përsecussion rassiaj a l'avìa trovà arfuge con soa fomna a la Vila Turina ëd San Morissi, stërmà dal diretor sanitari Carlo Angela; në scartari con na senten-a ëd soe poesìe a l'era stàit consignà da chiel a seur Tecla, la superiora dla ca 'd cura, ch'a l'avìa goernaje.

Segre a l'é mòrt a Turin ai 20 ëd novèmber dël 1952.

 Euvre prinsipaj 
La poesìa dla montagna (1950).

Segre, Giulio
Segre, Giulio